Klokken lidt over 12 gik DM-finalen i gang, hvor Vendsyssels Elite Badminton (VEB) mødte Skælskør-Slagelse. Begge hold kom nemt i finalen, hvor VEB lørdag slog bronzevinderne fra Skovshoved, som har vundet DM-guld fire gange de seneste seks år, med 5-1. Inden VEB kunne kalde sig danmarksmestre for anden gang i træk, skulle de ud i den 9. og afgørende kamp mod Skælskør-Slagelsen. I den sidste kamp ver dog ingen slinger i valsen, hvor VEB vandt begge sæt og dermed finaleopgøret 5-4. I den afgørende kamp, som bestod af en herre double, var en af spillerne Victor Svendsen, som var ovenud lykkelig efter kampen. - Det betyder meget, jeg siddet for 15 år siden og set dem spille badminton i Arena Nord og altid drømt om at være en del af det hold, siger han og fortsætter: -Så at kunne forsvare titlen i den afgørende kamp, det er fandeme fedt.
Sidste år vandt Vendsyssel Elite Badminton DM, og søndag eftermiddag har de gentaget succesen.